cyanic-selkie/wikianc huggingface dataset:
Κουνάβι
Τροφή
Το κουνάβι είναι σαρκοφάγο της οικογενείας των Μουστελιδών. Προστατεύεται από την σύμβαση της Βέρνης και από το KB- IUCN. Το Κουνάβι ζει κυρίως στα δάση και σε θαμνώδεις εκτάσεις, σε βραχώδη μέρη και τώρα τελευταία σε εγκαταλελειμμένα λατομεία, όπου κυνηγάει και τρέφεται κυρίως με αγριοκούνελα, σκίουρους, λαγούς, σκουλήκια, αυγά πουλιών, νεοσσούς αγρίων πτηνών, ποντικούς, βατράχους, ερπετά και πτηνά. Στη φύση το Κουνάβι με σωρό κοπράνων του, σημαδεύει και οριοθετεί το μέρος που κυνηγάει και διαβιώνει. Επίσης συμπληρώνει το γεύμα του τρώγοντας κυρίως βελανίδια, καρύδια, κάστανα, κεράσια, αχλάδια και άλλα οπωρικά, που ευδοκιμούν στην περιοχή όπου διαβιώνει. Θεωρείται σαν ένα από τα πιο επικίνδυνα και καταστρεπτικά ζώα για τα οικόσιτα πτηνά και κουνέλια. Το ίδιο απειλείται και αποτελεί μια καλή τροφή για λύκους, τσακάλια, αλεπούδες, αετούς και γεράκια. Είναι ένα πανέξυπνο ζώο, ταχύτατο στο περπάτημα, στην κολύμβηση και στην αναρρίχηση. Κινείται και κυνηγάει κυρίως στο έδαφος, είναι πολύ σκληρό και κυρίως αιμοδιψές ζώο. Έχουν αναφερθεί τεράστιες καταστροφές κυρίως σε κοτέτσια, όπου όταν εισέρχεται, όσα κοτόπουλα εντοπίσει, τα δαγκώνει στον λαιμό και στην συνέχεια ρουφάει το αίμα τους. Για να κατασκευάσει την φωλιά του, αναζητεί κοιλώματα (κουφάλες) των δένδρων (κυρίως πλατανιών) και τρύπες απότομων βράχων, τις οποίες με την σειρά του μεθοδικά και με επιδεξιότητα τις επενδύει με βρύα, φύλλα και χόρτα. Συνήθως κύριο μέλημά του, είναι και επιζητεί, η φωλιά του, για λόγους ασφαλείας να έχει δύο ή και περισσότερες εισόδους.
Αναπαραγωγή
Το Κουνάβι είναι μοναχικό ζώο (εκτός της εποχής του ζευγαρώματος). Ζευγαρώνει κατά τον μήνα Ιανουάριο και το θηλυκό μετά από κυοφορία δύο μηνών περίπου (62) ημερών, γεννάει 2 ως 4 τυφλά νεογνά, τα οποία θηλάζει επί 2 μήνες, μετά συνεχίζει να τα ταίζει κρέας έως ότου δυναμώσουν και αρχίσουν να κυνηγάνε μόνα τους. Όταν αυτά ενηλικιωθούν, τα γυμνάζει κατάλληλα, μέχρι να γίνουν ικανοί θηρευτές και να εξοικειωθούν με το περιβάλλον, να γνωρίσουν κυρίως τον τόπο και τον τρόπο διαβίωσης και να προφυλάσσονται από τους εχθρούς τους. Από το πολύτιμο δέρμα τους, κατασκευάζονται κυρίως γουναρικά. Κατά τη διάρκεια της εποχής ζευγαρώματος (Ιούνιος μέχρι τον Αύγουστο), το αρσενικό Πετροκούναβο θα προσπαθήσει να ζευγαρώσει με οποιοδήποτε θηλυκό μπει στην περιοχή του. Αυτός ακριβώς είναι και ο λόγος που παρατηρούμε ραγδαία αύξηση των εδαφικών περιοχών των αρσενικών κατά το διάστημα της αναπαραγωγής. Η όσφρηση διαδραματίζει έναν σημαντικό ρόλο στο να εντοπίσει το αρσενικό τους ενδεχόμενους δεκτικούς συντρόφους του. Κατά την πρώτη προσέγγιση του αρσενικού προς το θηλυκό, το αρσενικό μπορεί να συναντήσει μια αρκετά επιθετική συμπεριφορά εκ μέρους του θηλυκού, την οποία όμως θα προσπαθήσει να μεταβάλει με έναν μαλακό και ήπιο ήχο σαν γουργουρητό. Ένα στρώμα υποδόριου λίπους στη ραχιαία επιφάνεια του λαιμού του θηλυκού, χρησιμοποιείται ως θέση όπου τα αρσενικά μπορούν να τα πιάσουν κατά τη διάρκεια του ζευγαρώματος, το οποίο μπορεί να διαρκέσει μέχρι μια ώρα. Μετά από το ζευγάρωμα, τα θηλυκά καλλωπίζονται. Ενώ οι ιδιαίτερες κραυγές τους κατά το ζευγάρωμα μπορούν να ακούγονται όλη την νύχτα και αρκετά μακριά,τα Πετροκούναβα είναι από τα λίγα θηλαστικά που έχουν μια μοναδική αναπαραγωγική ιδιομορφία, έχουν την δυνατότητα μετά από την σύλληψη να διατηρούν το γονιμοποιημένο έμβρυο εκτός της μήτρας για περίπου 200 με 240 ημέρες και να το εμφυτεύουν σε αυτήν συνήθως στις αρχές της επόμενης άνοιξης (τέλος Φεβρουαρίου αρχές Μαρτίου), ενώ τα νεογνά γεννιούνται περίπου ένα μήνα μετά. Θα μπορούσαμε να πούμε ότι ο συνολικός χρόνος εγκυμοσύνης είναι 230 έως 275 ημέρες, αλλά ο χρόνος ανάπτυξης του εμβρύου από το χρόνο της εμφύτευσης (αληθινή κύηση) είναι ένας περίπου μήνας. Τα θηλυκά γεννούν 3 ως 4 τυφλά και άτριχα μικρά, η απογαλάκτιση των οποίων θα γίνει μετά τους 2 μήνες. Αλλά και μετά την απογαλάκτιση τους τα μικρά θα παραμείνουν μαζί με την μητέρα για να διδαχθούν από αυτή τους βασικούς τρόπους ευρέσης τροφής και κυνηγίου. Μέχρι το τέλος του καλοκαιριού, τα μικρά θα είναι πλήρως ανεξάρτητα, ενώ η σεξουαλική τους ωριμότητα επιτυγχάνεται μετά την ηλικία των 15 έως 27 μηνών, αν και έχει παρατηρηθεί ορισμένα θηλυκά να εγκυμονούν στο τέλος του έτος μετά από τη γέννησή τους.
Κυνήγι Κουναβιού
Στο δάσος της Κάπελης, κατά την δεκαετία του ’70 π.χ., οι εκάστοτε κυνηγοί που θήρευαν κουνάβια, διέθεταν και τα ανάλογα σκυλιά, τα λεγόμενα κουναβόσκυλα. Αυτά ήσαν εκπαιδευμένα να κυνηγούν μόνο και μόνο κουνάβια. Όταν τα εντόπιζαν, τα κυνηγούσαν μέχρι αυτά να βρουν μέρος να κρυφθούν. Συνήθως όταν ήσαν κοντά στην φωλιά τους κρύβονταν εντός αυτής, ενώ όταν είχαν απομακρυνθεί, κρύβονταν σε κοιλώματα (κουφάλες) δένδρων. Μόλις το εντόπιζαν οι κυνηγοί, άρχιζε μια ειδική διαδικασία σύλληψης. Κατ’ αρχάς έψαχναν να βρουν αν το δένδρο έχει άλλες τρύπες διαφυγής. Όσες έβρισκαν τις παγίδευαν με σκούτινα σακιά, δηλαδή έπαιρναν ένα σακί, το τοποθετούσαν στην έξοδο της τρύπας και το κρατούσε κάποιος από την ομάδα. Όταν το κουνάβι χρησιμοποιούσε αυτή την έξοδο διαφυγής τότε έμπαινε στο σακί και εκεί παγιδευόταν. Εφόσον παγίδευαν όλες τις πιθανές εξόδους διαφυγής, τότε έβαζαν στην χαμηλότερη τρύπα φωτιά με πολλά άχυρα, ή φύλλα, όχι για να κάψουν το δένδρο, αλλά για να δημιουργήσουν και να διοχετεύσουν καπνό εντός της στοάς. Όταν εισέρχονταν αρκετός καπνός τότε το κουνάβι προσπαθούσε να διαφύγει από την έξοδο και έπεφτε μέσα στο σακί και παγιδευόταν. Στην συνέχεια, έσβηναν την φωτιά και έπνιγαν το κουνάβι, πριν το βγάλουν από το σακί φοβούμενοι μην τους διαφύγει ή επιτεθεί με τα νύχια ή και τα δόντια του. Αφού το έπνιγαν, στην συνέχεια το έγδερναν με μεγάλη προσοχή, για να μην χαλάσουν το πολύτιμο δέρμα του. Το κρέας του κουναβιού το χρησιμοποιούσαν για τροφή των κουναβόσκυλων, ώστε αυτά να γεύονται και να γνωρίζουν την μυρωδιά του.
Το κυνήγι του κουναβιού ήταν επίπονο και χρειάζονταν αρκετός χρόνος μέχρι να το εντοπίσουν, αλλά και μέχρι να το παγιδεύσουν. Είναι ένα ζώο ταχύτατο και παμπόνηρο και κάθε λανθασμένη κίνηση, ή ο παραμικρός θόρυβος μπορούσαν να αποβούν μοιραία και να τους ξεφύγει. Παρά το γεγονός αυτό, σήμερα οι κυνηγοί δεν προτιμούν να τα κυνηγούν, άλλωστε σήμερα ο πληθυσμός τους, είναι σημαντικά μειωμένος και υπάρχει άμεσος κίνδυνος συν τω χρόνω να εξαφανισθούν.
Παραπομπές
Κουνάβια Κατηγορία:Μουστελίδες Κατηγορία:Θηλαστικά του Καναδά Κατηγορία:Θηλαστικά της Βόρειας Αμερικής Κατηγορία:Θηλαστικά της Ευρώπης Κατηγορία:Θηλαστικά της Ασίας
Μπόγκνταν Άρνολντ
Ο Μπόγκνταν Εουγκένιους Άρνολντ (πολωνικά: Bogdan Eugeniusz Arnold) (17 Φεβρουαρίου 1933 – 16 Δεκεμβρίου 1968) ήταν Πολωνός κατά συρροήν δολοφόνος, ο οποίος δολοφόνησε 4 γυναίκες στο Κατοβίτσε από τον Οκτώβριο του 1966 έως το Μάιο του 1967, κρύβοντας τα πτώματά τους στο διαμέρισμά του. Στην κατάθεσή του, παραδέχθηκε επίσης μια ακόμη απόπειρα δολοφονίας και ότι βασάνισε τα θύματά του.
Βιογραφία
Ο Μπόγκνταν Άρνολντ γεννήθηκε στις 17 Φεβρουαρίου 1933 στο Κάλις. Αποφοίτησε από επαγγελματική σχολή ως ηλεκτρολόγος. Παντρεύτηκε τρεις φορές, αλλά κάθε φορά χώριζε, καθώς οι γυναίκες του τον κατηγόρησαν για επιθετικότητα και ενδοοικογενειακή βία. Συνέπεια του διαζυγίου ήταν ο αλκοολισμός και ο μισογυνισμός του. Ο Άρνολντ ζούσε στο Κατοβίτσε στην οδό Ντομπρόφσκι (Dąbrowski) 14, όπου κατείχε πολλά δωμάτια σε ένα διαμέρισμα στον τέταρτο όροφο. Εργάστηκε στο εργοστάσιο επεξεργασίας ψευδαργύρου της Σιλεσίας.
Δολοφονίες
Ο Άρνολντ διέπραξε τον πρώτο φόνο στις 12 Οκτωβρίου 1966, όταν συνάντησε την 30χρονη Μαρία Μπ. στο μπαρ «Kujawiak». Μίλησαν και μετά ο Άρνολντ την κέρασε μερικές μπύρες και πρότεινε να πάνε στο σπίτι του, κάτι που η γυναίκα συμφώνησε. Σύμφωνα με τον Άρνολντ, αρχικά δεν σχεδίαζε να σκοτώσει το πρώτο του θύμα, αλλά όταν εκείνη του πρόσφερε σεξ για 500 ζλότι, οργίστηκε αφού θεωρούσε τον εαυτό του αρκετά ελκυστικό για να το κάνει δωρεάν. Σε μια κρίση θυμού, ο Άρνολντ σκότωσε τη Μαρία με ένα σφυρί και τοποθέτησε το σώμα της στο μπάνιο, αφού προηγουμένως το είχε καλύψει με χλώριο για να επιβραδύνει τη διαδικασία αποσύνθεσης.
Οι επόμενες δολοφονίες συνέβησαν με παρόμοιο μοτίβο: στις 12 Μαρτίου 1967, ο Άρνολντ παρέσυρε μια 40χρονη πόρνη στο διαμέρισμά του, η ταυτότητα της οποίας δεν διαπιστώθηκε ποτέ, όπου ύστερα την στραγγάλισε, διαμέλισε το σώμα και έκρυψε τα κομμάτια στο διαμέρισμά του. Το επόμενο θύμα ήταν η 35χρονη Στεφάνια Μ., με την οποία συναντήθηκαν σε ένα μπαρ στις 21 Απριλίου 1967. Αργότερα, η γυναίκα στραγγαλίστηκε, διαμελίστηκε και τα κομμάτια της κρύφτηκαν δίπλα στα κομμάτια του προηγούμενου θύματος.
Η τελευταία δολοφονία που διαπράχθηκε ήταν στις 22 Μαΐου 1967, όπου μαχαίρωσε την 30χρονη πόρνη Χέλγκα Γκ. στο διαμέρισμά του. Τα κομμάτια ήταν κρυμμένα κάτω από το κρεβάτι του.
Σύλληψη
Στα τέλη Μαΐου 1967, οι γείτονες του Άρνολντ παρατήρησαν ένα σμήνος από μύγες και μια δυσάρεστη μυρωδιά να βγαίνει από το διαμέρισμα του Άρνολντ. Ο ίδιος ο Άρνολντ δεν επισκέφτηκε το διαμέρισμά του για αρκετές ημέρες λόγω της αδυναμίας να ζήσει με τέσσερα πτώματα, ανησυχώντας περαιτέρω τους γείτονές του.
Την 1η Ιουνίου 1967, κλήθηκε η αστυνομία, η οποία άνοιξε την εξώπορτα του διαμερίσματος του Άρνολντ και βρήκε τέσσερα πτώματα σε διάφορες φάσεις αποσύνθεσης, καθώς και μια σειρά από πτωματικά σκουλήκια και μύγες σε όλο το διαμέρισμα του δολοφόνου και μια επίμονη μυρωδιά αποσύνθεσης. Ο ίδιος ο Άρνολντ εξαφανίστηκε από τον τόπο του εγκλήματος και κρυβόταν για μια εβδομάδα από τις υπηρεσίες επιβολής του νόμου που τον αναζητούσαν. Τελικά, στις 8 Ιουνίου 1967, ένας αστυνομικός, ο οποίος έκανε προσωπικές δουλειές στην περιοχή της οδού Γκρανιτσνάγια (Granicnaya) κοντά στο διυλιστήριο ψευδαργύρου της Σιλεσίας, επέστησε την προσοχή στην ατημέλητη εμφάνιση και τη βρωμιά στα ρούχα ενός από τους περαστικούς.
Πλησιάζοντας τον, ο αστυνομικός ζήτησε έγγραφα, αλλά ο άνδρας δεν τα είχε μαζί του. Επιπλέον, δεν μπορούσε να εξηγήσει με σαφήνεια τον λόγο που βρισκόταν σε δημόσιο χώρο σε ακατάστατη κατάσταση. Ο αστυνομικός, αποδεχόμενος τον Άρνολντ ως κανονικό μέθυσο, ήταν έτοιμος να τον απελευθερώσει, αλλά την τελευταία στιγμή άλλαξε γνώμη και αποφάσισε να τον πάει στο αστυνομικό τμήμα, όπου τα δακτυλικά αποτυπώματα αποκάλυψαν την πραγματική ταυτότητα του ως Μπόγκνταν Άρνολντ. Αποδείχθηκε ότι κρυβόταν όλη την εβδομάδα σε μια εγκαταλελειμμένη αποθήκη κοντά στον χώρο εργασίας του.
Δίκη και εκτέλεση
Ο Άρνολντ ομολόγησε αμέσως τα εγκλήματά του και άρχισε να δίνει στοιχεία. Εκτός από τέσσερις δολοφονίες, ομολόγησε και μια ανεπιτυχή απόπειρα να δηλητηριάσει την τρίτη σύζυγό του. Δεν μετάνιωσε για τους φόνους και μετάνιωσε έντονα που δεν μπόρεσε να δηλητηριάσει τη γυναίκα του, κατηγορώντας το διαζύγιο μαζί του και τον μισογυνισμό που είχε αναπτύξει ως κινητήρια δύναμη.
Στις 16 Δεκεμβρίου 1968, εκτελέστηκε η ποινή.
Ο Άρνολντ θάφτηκε σε έναν μη σημαδεμένο τάφο στον αριθμό 38 σε ένα ειδικό νεκροταφείο για εκτελεσμένους Πολωνούς εγκληματίες. Ο τάφος ήταν δίπλα στον τάφο ενός άλλου Πολωνού κατά συρροήν δολοφόνου, του Ζντζίσουαφ Μαρχβίτσκι, ο οποίος είχε τον αριθμό 39. Ο τάφος του Μπόγκνταν Άρνολντ δεν υπάρχει πια.
Βιβλιογραφία
Κατηγορία:Πολωνοί κατά συρροήν δολοφόνοι Κατηγορία:Φυγάδες
Ναός Επίσκεψης της Θεοτόκου (Βαρσοβία)
275px|thumb|Ο Ναός της Αγίας Μαρίας, όπως φαίνεται από την όχθη του ποταμού [[Βιστούλας|Βιστούλα.]] Ο Ναός Επίσκεψης της Θεοτόκου (πολωνικά: Kościół Nawiedzenia Najświętszej Marii Panny), αλλιώς και Εκκλησία της Αγίας Μαρίας (Kościół Μariacki), είναι Ρωμαιοκαθολικός ναός της Βαρσοβίας. Είναι ένα από τα παλαιότερα κτίρια και ελάχιστα σωζόμενα δείγματα γοτθικής αρχιτεκτονικής στην πόλη.
Ιστορία
thumb|left|250px|Ο ναός της Αγίας Μαρίας,έργο του ζωγράφου Μπερνάρντο Μπελότο, 1770. Ο ναός της Παναγίας βρίσκεται στην τοποθεσία αρχαίου τόπου παγανιστικής λατρείας. Θεμέλιο λίθο της εκκλησίας αποτέλεσε ο Ντζάνουζ Α' ο παλαιός, δούκας της Μασοβίας και η σύζυγός του Ντανούτ της Λιθουανίας, το 1410. Η εκκλησία εγκαινιάστηκε το 1411 και από τότε έως σήμερα έχει τροποποιηθεί, κατεδαφιστεί και ξαναχτιστεί πολλές φορές.
Το πιο εντυπωσιακό χαρακτηριστικό του ναού είναι ο πύργος του, που χτίστηκε το 1518 και είναι ορατός από μεγάλη απόσταση. Ο πύργος απεικονίζεται στις παλαιότερες εικόνες της Βαρσοβίας.
Πίσω από την εκκλησία βρίσκεται μικρό πάρκο που οδηγεί στην όχθη του ποταμού Βιστούλα. Στην πλατεία που βρίσκεται μπροστά από το ναό, γίνονται συχνά θεατρικές παραστάσεις και συναυλίες που διοργανώνονται σε τοπικό επίπεδο.
Εξωτερικοί σύνδεσμοι
Κατηγορία:Ρωμαιοκαθολικές εκκλησίες στη Βαρσοβία Κατηγορία:Ανακατασκευασμένα κτίρια και κατασκευές στην Πολωνία
Ανδρόνικος Δούκας (συναυτοκράτορας)
Ο Ανδρόνικος (π. 1057 - μετά το 1081) από τη Δυναστεία των Δουκών ήταν συν-Αυτοκράτορας των Ρωμαίων (1068-δεκαετία τού 1070), μαζί με τον πατριό του Ρωμανό Δ΄ Διογένη. Δεν αναμείχθηκε με την πολιτική της εποχής του.
Βιογραφία
Ήταν ο δευτερότοκος γιος τού Κωνσταντίνου Ι΄ Αυτοκράτορα των Ρωμαίων και της Ευδοκίας Μακρεμβολίτισσας, κόρης τού Ιωάννη Μακρεμβολίτη και μίας ανιψιάς τού Πατριάρχη Μιχαήλ Α΄ Κηρουλάριου.
Σπούδασε υπό τον Μιχαήλ Ψελλό και αρκετά έργα επέζησαν, που συντέθηκαν από εξέχοντες λογίους της εποχής του για να τον βοηθήσουν στις σπουδές του: μία διατριβή Περί Γεωμετρίας τού Ψελλού και δύο φιλοσοφικά δοκίμια τού Ιωάννη τού Ιταλού. Ο Ψελλός συνέταξε μία πανηγυρική μονωδία για τον Ανδρόνικο, όταν εκείνος απεβίωσε.
Αντίθετα με τους άλλους δύο αδελφούς του Μιχαήλ Ζ΄ και Κωνστάντιο, δεν αξιώθηκε από τον πατέρα του στη θέση τού συμβασιλέως. Όταν απεβίωσε ο πατέρας του ακολούθησε σύντομη αντιβασιλεία της μητέρας του και των δύο άλλων αδελφών του. Την Ευδοκία νυμφεύτηκε ο Ρωμανός Δ΄ Διογένης, ο οποίος τον έκανε συμβασιλέα, ίσως με αίτημα της Ευδοκίας. Αλλά αυτό δεν είχε μεγάλη σημασία, μια και συμβασιλείς ήταν και οι δύο αδελφοί του και τα δύο τέκνα τού Ρωμανού Δ΄ με την Ευδοκία, πέντε συνολικά. Σύντομα μετά την ανάρρησή του ο Ρωμανός Δ΄ άφησε την Κωνσταντινούπολη για την εκστρατεία του στην Ανατολή· μαζί του πήρε και τον Ανδρόνικο, ουσιαστικά ως όμηρο.
Οικογένεια
Σύμφωνα με τη μονωδία τού Ψελλού, ο Ανδρόνικος νυμφεύτηκε μία, που δεν γνωρίζουμε το όνομά της, η οποία απεβίωσε λίγο μετά από αυτόν. Δεν είχαν αποκτήσει απογόνους.
Πηγές
ΑνδρΟνικος Κατηγορία:Βυζαντινοί του 11ου αιώνα Κατηγορία:Συναυτοκράτορες της Βυζαντινής Αυτοκρατορίας
Ιστορία της Καθολικής Εκκλησίας
Η Ιστορία της Καθολικής Εκκλησίας καλύπτει μια περίοδο 2.000 χρόνων, κάνοντας την Εκκλησία ένα από τους παλαιότερους θρησκευτικούς θεσμούς στην ιστορία. Η ιστορία της Καθολικής Εκκλησίας είναι μεγάλη και πολύπλοκη, καλύπτει πολλές διαφορετικές εποχές στις οποίες η Εκκλησία πρωτοστάτησε στη διαμόρφωση του Δυτικού πολιτισμού όπως τον ξέρουμε σήμερα.
Η αρχικά ενιαία εκκλησία των αποστολικών χρόνων διασπάστηκε με το σχίσμα του 1054 σε Ανατολική Ορθόδοξη Εκκλησία και δυτική Καθολική Εκκλησία. Η δεύτερη μεγάλη διάσπαση επήλθε τον ΙΣΤ' αιώνα με το κίνημα των Διαμαρτυρομένων. Η Καθολική Εκκλησία υπήρξε κινητήρια δύναμη σε μερικά από τα σημαντικότερα γεγονότα της παγκόσμιας ιστορίας όπως ο εκχριστιανισμός της Ευρώπης και της Αμερικής και η ίδρυση Πανεπιστημίων, ο μοναχισμός και η ανάπτυξη των Τεχνών, της Μουσικής και της Αρχιτεκτονικής, η Ιερά Εξέταση, οι Σταυροφορίες και η αναλυτική φιλοσοφική μέθοδος.
Η εποχή του Ιησού
thumb|right|225px|Ο Ιησούς της Ναζαρέτ
Κάρι-Αν Μος
Βιογραφία
Η Κάρι-Αν Μος γεννήθηκε στο Μπέρναμπι της βρετανικής Κολομβίας και είναι η κόρη της Μπάρμπαρα και του Μέλβιν Μος. Έχει έναν μεγαλύτερο αδερφό, τον Μπρουκ. Η μητέρα της επέλεξε αυτό το όνομα με αφορμή την επιτυχία των The Hollies "Carrie Anne" (1967), που είχε κυκλοφορήσει τον Μάιο του ίδιου έτους. Ως παιδί, η Μος έζησε με την μητέρα της στο Βανκούβερ. Σε ηλικία 11 ετών, έγινε μέλος του παιδικού μουσικού θεάτρου στο Βανκούβερ και αργότερα έκανε περιοδεία στην Ευρώπη με την χορωδία Magee Secondary School.
Ιστορία της Καθολικής Εκκλησίας
Η εποχή του Ιησού
Η Καθολική Εκκλησία αναγνωρίζει τον ιδρυτή της στο πρόσωπο και τη διδασκαλία του Ιησού Χριστού από τη Ναζαρέτ. Ο Ιησούς ήταν ένας ξυλουργός από τη Γαλιλαία που ακολουθούσε την ιουδαϊκή πίστη. Συνεπώς, ο Καθολικισμός θεωρεί εαυτόν ακόλουθη θρησκεία του Ιουδαϊσμού, ταυτίζοντας τον χριστιανικό Θεό με τον ιουδαϊκό Γιαχβέ.
Κάρι-Αν Μος
Προσωπική ζωή
Η Μος παντρεύτηκε τον Αμερικανό ηθοποιός Στίβεν Ρόϋ το 1999. Έχουν αποκτήσει δυο γιους και μια κόρη. Κατοικούν στο Λος Άντζελες. Έχει ιδρύσει το Annapurna Living, μια εταιρεία που έχει σχεδιαστεί για να ενδυναμώσει τις γυναίκες μέσω του διαλογισμού και της αφοσίωσης.
Ιστορία της Καθολικής Εκκλησίας
Η εποχή του Ιησού
Όταν ο Ιησούς ήταν περίπου 30 ετών (Λουκ 3:23), έφυγε από τη Ναζαρέτ κι άρχισε να κηρύττει τον λόγο του Θεού και να θεραπεύει ανθρώπους. Το κήρυγμά του μιλούσε για μετάνοια και παρουσίαζε τον Θεό ως φιλεύσπλαχνο Πατέρα που μπορεί να συγχωρεί. Απέκτησε ακόλουθους που τον έβλεπαν σαν θρησκευτικό τους διδάσκαλο, ωστόσο γρήγορα προκάλεσε την αντίδραση των θρησκευτικών ηγετών, καθώς θεωρούσαν ότι αντιτίθετο στο παραδοσιακό δόγμα και μεθόδους λατρείας και προέβαινε σε βλασφημία, όταν αποκαλούνταν Μεσσίας.
Κάρι-Αν Μος
Παραπομπές
Κατηγορία:Καναδοί ηθοποιοί
Ιστορία της Καθολικής Εκκλησίας
Η εποχή του Ιησού
Στην Ιερουσαλήμ, συνελήφθη από τον Σανχεντρίν, κατηγορήθηκε για βλασφημία και παραδόθηκε στις ρωμαϊκές αρχές της επαρχίας της Ιουδαίας, που τον καταδίκασαν σε θάνατο μετά από πίεση των ιουδαϊκών αρχών. Τρεις μέρες μετά τον θάνατό του, όπως αναφέρει ο ιστορικός Ιώσηπος, ο Ιησούς αναστήθηκε και έψαξε για τους μαθητές του, τους οποίους λέγεται ότι έστειλε ως αποστόλους του για να κηρύξουν τη διδασκαλία του, να βαπτίσουν κόσμο και να χτίσουν την Εκκλησία του. Ο Ιησούς είχε πρωτύτερα αναφέρει στον Σίμωνα Πέτρο ότι σε αυτόν, τον Πέτρο, θα εμπιστευόταν τα κλειδιά του Παραδείσου και ότι πάνω στην πέτρα αυτή θα ίδρυε την Εκκλησία του. Η Καθολική Εκκλησία θεωρεί το σημείο αυτό έναρξη της πορείας της και τον Απόστολο Πέτρο τον πρώτο Πάπα.
Σημαντικές Ημερομηνίες
thumb|right|175px|Ο [[Ιησούς Χριστός πεθαίνει στον σταυρό]]
Βλέπε επίσης
Bokenkotter, Thomas. A Concise History of the Catholic Church. Revised and expanded ed. New York: Image Books Doubleday, 2005. ISBN 0-385-51613-4
Γκαρσί Χιμένεθ
Ο Γκαρσί Χιμένεθ ή Γκαρθία Χιμένεθ (724?–758?), θεωρείται, σύμφωνα με το μύθο, ο πρώτος βασιλιάς του Σοβράρβε στην τρέχουσα επαρχία της Ουέσκας, στην Αραγωνία της Ισπανίας.
Βιογραφία
Όπως συμβαίνει και με τους περισσότερους χριστιανούς βασιλείς του Σοβράρβε και της Ριβαγόρθα, η ιστορία του είναι περιπλεγμένη με θρύλους. Στην προκειμένη περίπτωση δεν υπάρχει καμία σαφής ιστορική βάση, με εξαίρεση μια επιγραφή στο υπέρθυρο της κύριας πύλης του ερμιτάζ του Αγίου Πέτρου της Alsasua στη Ναβάρρα, η οποία διακηρύσσει την στέψη του Γκαρθία Χιμένεθ ως ο πρώτου βασιλιά του βασιλείου της Ναβάρρας στις 20 Ιανουαρίου του έτους 717.
Αποτελεί μέρος των λεγόμενων επτά θρυλικών βασιλιάδων του Σοβράρβε, πολλοί εκ των οποίων ήταν ταυτόχρονα και βασιλιάδες του βασιλείου της Παμπλόνα (που αργότερα έγινε το βασίλειο της Ναβάρρας).
Υπάρχει η υπόθεση ότι Γκαρσί Χιμένεθ και ο Ίνιγο Αρίστα της Παμπλόνα, ο οποίος θεωρείται ο πρώτος βασιλιάς της Ναβάρρας, είναι το ίδιο πρόσωπο.
Σύμφωνα με το μύθο, κατέκτησε την Αίνσα ύστερα από μια σκληρή μάχη με τους μουσουλμάνους, κατά την οποία όταν οι χριστιανοί είχαν σχεδόν ηττηθεί, εμφανίστηκε ένας πύρινος σταυρός πάνω από μια βελανιδιά, το θρυλικό δέντρο του Σοβράρβε, ο οποίος έδωσε δύναμη στους χριστιανούς στρατιώτες ώστε να κερδίσουν τη μάχη.
Η επιλογή του Γκαρσί Χιμένεθ στην ηγεσία των αραγωνέζων έχει επίσης μυθολογική προέλευση. Λέγεται ότι τριακόσιοι άνδρες που συγκεντρώθηκαν στο μοναστήρι του Σαν Χουάν ντε λα Πένια, τον εξέλεξαν αμέσως ομόφωνα, χωρίς αυτό να έχει προσυμφωνηθεί.
Εμφανίζεται στο Χρονικό του Σαν Χουάν ντε λα Πένια ως άνθρωπος χωρίς γενεαλογία, που αντιπροσώπευε τους κατοίκους των βουνών.
Βιβλιογραφία
Κατηγορία:Ιστορία της Αραγωνίας Κατηγορία:Ισπανική μυθολογία Κατηγορία:Μεσαιωνικές κομητείες της Αραγωνίας Αραγωνία
Βινιθάριος
Ο Βινιθάρ, Vinithar, (β' ήμισυ 4ου αι.) ήταν πιθανώς βασιλιάς των Γρευθούνγιων Γότθων γύρω στο 375-376. Ο Βινιθάριος αναφέρεται από τον Γότθο ιστορικό Ιορδάνη στο έργο του Getica. Σύμφωνα με αυτόν ο Βινιθάριος έγινε ο νέος βασιλιάς των Γκρευθούνγκιων μετά το τέλος του Ερμανάριχ (Χερμανάρικ). Ο Αμμιανός Μαρκελλίνος αναφέρει ότι τον Ερμανάριχ διαδέχθηκε ο Βιθίμιρις.
Εκείνη την εποχή αυτοί οι Γότθοι περιήλθαν στην επικυριαρχία των Ούννων.
Ο Βινιθάριος λέγεται ότι πολέμησε τους Άντες, που οδηγούνταν από τον αρχηγό τους Μποζ. Νίκησε τους Άντες και σταύρωσε τον Μποζ, τους οκτώ γιους και τους εβδομήντα ευγενείς του. Έναν χρόνο αργότερα ο Βινιθάριος λέγεται ότι ηττήθηκε στον ποταμό Εράκ από ενωμένες δυνάμεις Ούννων και άλλων Γότθων, με επικεφαλής τον ηγέτη των Ούννων Βαλαμβέρ, ο οποίος πήρε για σύζυγο την κόρη του Βινιθάριου. Η περιγραφή του Ιορδάνη είναι προβληματική, ιδιαίτερα όσον αφορά τους Άντες, οι οποίοι αναφέρονται μόνο από άλλους συγγραφείς τον 6ο αι. Είναι πιθανό ο Βινιθάριος και ο Βιθίμιρις να αναφέρονται στο ίδιο πρόσωπο.
Πηγές
Κατηγορία:Δυναστεία των Αμαλών
Θοργαμά
Θοργαμά, πρόσωπο της Βίβλου τρίτος γιος του Γαμέρ και εγγονός του Ιάφεθ του βιβλικού γενάρχη των Ευρωπαίων αδελφός του του Ασχανάζ και του Ριφάθ, ο γενάρχης των Ινδοευρωπαίων του Καυκάσου : των Γεωργιανών, των Αρμενίων και των Τούρκων. Ο Ιουδαίος ιστορικός του 1ου αιώνα Φλάβιος Ιώσηπος τον αναφέρει σαν γενάρχη των Φρυγών, ο Άγιος Ιππόλυτος και ο Ευσέβιος ο Καισαρείας τον αναφέρουν σαν γενάρχη των Αρμενίων. Σύμφωνα με τις Ιουδαϊκές παραδόσεις θεωρείται γενάρχης των Τουρκικών φυλών μέσω των γιων του, την καταγωγή των Τούρκων από τον Θοργαμά καταγράφει αναλυτικά ο Ιουδαίος βασιλιάς της Τουρκικής φυλής των Χαζάρων Ιωσήφ μπεν Ααρών. thumb|right|350px|Thogarma(Armenians)
Πηγές
Κατηγορία:Πρόσωπα της Παλαιάς Διαθήκης
Παναγιώτης Καυκής
Ο Παναγιώτης Καυκής (Αθήνα, 8 Μαΐου 1980-) είναι Έλληνας πρώην καλαθοσφαιριστής και νυν προπονητής. Έχει ύψος 1,97 μέτρα και αγωνιζόταν στη θέση του Πόιντ γκαρντ. Αποτελεί τον προπονητή του Ηλυσιακού για την Β΄ Εθνική.
Δήμος Φιλιατών (πρόγραμμα Καποδίστριας)
Ο Δήμος Φιλιατών ήταν δήμος του νομού Θεσπρωτίας. Με την εφαρμογή του Προγράμματος «Καλλικράτης» το 2011 εντάχθηκε στον νέο, διευρυμένο Δήμο Φιλιατών.
Παναγιώτης Καυκής
Ως αθλητής
Ο Καυκής γεννήθηκε στην Αθήνα. Ξεκίνησε την ενασχόλησή του με το μπάσκετ από τις ακαδημίες του Αετού Καλλιθέας (1993-98). Την πενταετία 1998-2003 φόρεσε τα χρώματα του Ηλυσιακού, ομάδα με την οποία αναδείχθηκε το 2003 κορυφαίος αθλητής της Α2 Εθνικής (δεύτερος σκόρερ του πρωταθλήματος και πρώτος στις ασίστ). Σε κορυφαίο επίπεδο αγωνίστηκε για πρώτη φορά ως μέλος της ομάδας του Μακεδονικού Νεάπολης, που τότε έφτανε στο απόγειο της αγωνιστικής του ιστορίας. Με την ομάδα της Μακεδονίας αγωνίστηκε για δύο χρόνια, 2003-2005, συμμετέχοντας επίσης σε δύο διοργανώσεις του ULEB Cup. Τη δεύτερη χρονιά η ομάδα έφτασε μέχρι τον τελικό χάνοντας το τρόπαιο από τη λιθουανική Λιέτουβος Ρίτας. Την περίοδο 2005-06 ο Καυκής πήρε μεταγραφή στον Απόλλωνα Πατρών, ενώ το 2006-07 συνέχισε τη μακρά του πορεία στην Α1 Εθνική φορώντας τη φανέλα του Πανιωνίου. Με την ομάδα της Σμύρνης συμμετείχε επίσης στο EuroCup (σημερινό EuroChallenge).
Δήμος Φιλιατών (πρόγραμμα Καποδίστριας)
Βρισκόταν στο βορειοανατολικό τμήμα του νομού και απλωνόταν σε μία πολύ μεγάλη περιοχή από τα Όρη Τσαμαντά, μέχρι τον ποταμό Θύαμη. Αποτελούνταν από 37 δημοτικά διαμερίσματα, καταλάμβανε έκταση 490,4 τ.χλμ. (αποτελούσε τον μεγαλύτερο δήμο σε έκταση στον νομό) και είχε συνολικό πληθυσμό 8.288 κατοίκους (απογραφή 2001). Έδρα του δήμου ήταν οι Φιλιάτες.
Παναγιώτης Καυκής
Ως αθλητής
Την περίοδο 2007-08 υπέγραψε συμβόλαιο με την ομάδα του Ολυμπιακού Πειραιώς, ο οποίος υπήρξε φιναλίστ του Πρωταθλήματος και του Κυπέλλου Ελλάδος. Ο Καυκής συμμετείχε με τους ερυθρόλευκους σε 11 αγώνες της EuroLeague, σημειώνοντας 0,4 πόντους μ.ό. ανά παιχνίδι. Τη διετία 2008-2010 ο αθλητής έκανε έδρα του τη Θεσσαλονίκη για λογαριασμό του ΠΑΟΚ, ενώ την περίοδο 2010-11 μετακόμισε στη Ρόδο προκειμένου να αγωνιστεί με τον τοπικό Κολοσσό. Την απόκτησή του εισηγήθηκε ο προπονητής Γιάννης Σφαιρόπουλος με τον οποίο είχε στο παρελθόν συνεργαστεί στον Ολυμπιακό. Το 2011-12, πάντα στα πλαίσια της Α1 Εθνικής, φόρεσε τα χρώματα του Περιστερίου του Αργύρη Πεδουλάκη. Ο Καυκής επέστρεψε το καλοκαίρι του 2012 στον Ηλυσιακό των νεανικών του χρόνων, όπου και αγωνίστηκε για δύο χρονιές, με 8,7 π., 3,2 ριμπάουντ., 3,4 ασίστ, 1,1 κλεψίματα σε 24 παιχνίδια κατά τη διάρκεια της δεύτερης σαιζόν.
Δήμος Φιλιατών (πρόγραμμα Καποδίστριας)
Στον δήμο περιλαμβάνονταν τα παρακάτω δημοτικά διαμερίσματα και οικισμοί (σε αγκύλες ο πληθυσμός σύμφωνα με την απογραφή του 2001):
Παναγιώτης Καυκής
Ως αθλητής
Τη σαιζόν 2014-15 αγωνίστηκε με τη Νέα Κηφισιά, στην οποία μέτρησε 4,2 π., 1,3 ριμπάουντ., 2,1 ασίστ σε 11 παιχνίδια. Το καλοκαίρι του 2015 συνέχισε στην καριέρα του στο πρωτάθλημα της Α2, καθώς ανακοινώθηκε από τον Δούκα, από τον οποίο έφυγε δυο χρόνια μετά. Τον Σεπτέμβριο του 2017 ανακοινώθηκε από το Παγκράτι. Έτσι επέστρεψε επιστρέφει στην Β’ Εθνική μετά από 18 χρόνια. Το καλοκαίρι του 2018 ανακοινώθηκε από τον Ιπποκράτη της Κω, που ήταν νεοφώτιστος τότε στην Α2 Εθνική.
Δήμος Φιλιατών (πρόγραμμα Καποδίστριας)
Εξωτερικοί Σύνδεσμοι
Φ
Παναγιώτης Καυκής
Ως αθλητής
Στις 15 Ιουνίου 2019, ο πολύπειρος πλέι μέικερ ανακοίνωσε την αποχώρησή του από την ενεργό δράση σε ηλικία 39 ετών, μετά από 26 χρόνια καριέρας.
Εθνική Ομάδα
Με τα χρώματα της Εθνικής Ελλάδος, ο Καυκής συμμετείχε στους Μεσογειακούς Αγώνες του 2005 στην Αλμερία της Ισπανίας, κατακτώντας το ασημένιο μετάλλιο.
Προσωπικά
Ο Παναγιώτης Καυκής και η σύζυγός του, Δέσποινα, έχουν δύο υιούς, τους Γιώργο και Χρήστο.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Μακεδονικού Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Νέας Κηφισιάς Κατηγορία:Καλαθοσφαιριστές Εκπαιδευτηρίων Δούκα Κατηγορία:Αθλητές στους Μεσογειακούς Αγώνες 2005 Κατηγορία:Έλληνες προπονητές καλαθοσφαίρισης
Πίνακας μεταλλίων Θερινών Ολυμπιακών Αγώνων 1920
Συνολικά, 2.626 αθλητές από 29 χώρες έλαβαν μέρος σε 156 αγωνίσματα των 22 αθλημάτων που πραγματοποιήθηκαν στην Αμβέρσα του Βελγίου, το διάστημα 14 Αυγούστου έως 12 Σεπτεμβρίου 1920. Από τις 29 συμμετέχουσες χώρες, οι 22 κέρδισαν μετάλλιο στους Αγώνες.
Πίνακας μεταλλίων
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.
Εξωτερικοί σύνδεσμοι
Κατηγορία:Θερινοί Ολυμπιακοί Αγώνες 1920 1920
Jessica Jones (2ος κύκλος)
Ο δεύτερος κύκλος της αμερικανικής διαδικτυακής τηλεοπτικής σειράς Jessica Jones, η οποία βασίζεται στον ομώνυμο χαρακτήρα των Marvel Comics, ακολουθεί την Τζόουνς σε μια νέα υπόθεση που αναλαμβάνει μετά τα γεγονότα που περιβάλλουν τη συμπλοκή της με τον Kilgrave. Τα γεγονότα διαδραματίζονται μέσα στο κινηματογραφικό σύμπαν της Marvel (MCU), αποτελώντας μία συνοχή με ταινίες και άλλες τηλεοπτικές σειρές του franchise. Η παραγωγή του δεύτερου κύκλου έγινε από τη Marvel Television σε συνεργασία με τα ABC Studios και την εταιρία παραγωγής Tall Girls Productions. Επικεφαλής του δεύτερου κύκλου ήταν η Μελίσα Ρόζενμπεργκ.
Η Κρίστεν Ρίτερ επιστρέφει στον πρωταγωνιστικό ρόλο ως Τζόουνς, με τους Ρέιτσελ Τέιλορ, Κάρι-Αν Μος και Έκα Ντάρβιλ να επαναλαμβάνουν τους ρόλους τους από τον πρώτο κύκλο και τους Γουίλ Τραβάλ και Ντέιβιντ Τένναντ να εμφανίζονται σε γκεστ ρόλους. Στο βασικό καστ του δεύτερου κύκλου συμμετέχουν επίσης οι Τζ. Ρ. Ραμίρεζ, Τέρι Τσεν, Λέα Γκίμπσον και Τζάνετ ΜακΤιρ. Ο δεύτερος κύκλος πήρε επίσημα το πράσινο φως τον Ιανουάριο του 2016, με τα γυρίσματα να ξεκινούν τον Απρίλιο του 2017, αμέσως μετά το τέλος των γυρισμάτων της μίνι σειράς The Defenders. Τα γυρίσματα ολοκληρώθηκαν τον Σεπτέμβριο του 2017.
Όλα τα επεισόδια του δεύτερου κύκλου κυκλοφόρησαν στις 8 Μαρτίου 2018 στην πλατφόρμα του Netflix. Έλαβε κυρίως θετικές κριτικές από τους κριτικούς, οι οποίοι για μια ακόμα φορά επαίνεσαν την ερμηνεία της Ρίτερ και την εστίαση της σειράς στους γυναικείους χαρακτήρες, άλλα θεώρησαν πως ο κύκλος υπέφερε από θέματα ρυθμού και την έλλειψη ενός συναρπαστικού κακού μετά τον Kilgrave του Τένναντ. Ο τρίτος κύκλος της σειράς πήρε επίσημα το πράσινο φως στις 12 Απριλίου 2018.
Ανάπτυξη
Τον Ιανουάριο του 2015, ο συν-διευθύνων σύμβουλος του Netflix, Τεντ Σαράντος, δήλωσε πως η σειρά Jessica Jones ήταν «σίγουρα μια σειρά που θα μπορούσε να έχει πολλούς κύκλους ακόμα» και το Netflix θα κοιτούσε «πόσο καλά ανταποκρίνονται τόσο οι θαυμαστές της Marvel, όσο και η ευρύτερη βάση θαυμαστών» ώστε να καθοριστεί αν θα ήταν κατάλληλο να γίνουν κάποιοι επιπρόσθετοι κύκλοι. Τον Ιούλιο του 2015, ο Σαράντος είπε πως επιλεκτικά κάποιες από τις σειρές των Defenders «θα έχουν αρκετούς κύκλους καθώς προχωράνε», με την επικεφαλής της σειράς Μελίσα Ρόζενμπεργκ να λέει πως ελπίζει η σειρά Jessica Jones να έχει έναν επιπλέον κύκλο πριν την κυκλοφορία της σειράς The Defencers. Αργότερα, η Ρόζενμπεργκ επεκτάθηκε πάνω σε αυτό λέγοντας πως η Marvel Television και το Netflix επεξεργάζονταν το πού θα τοποθετείτο χρονικά ένας πιθανός δεύτερος κύκλος αν και «πιθανόν να μην ήταν εφικτό, από διοικητικής πλευράς», να κυκλοφορούσε ο δεύτερος κύκλος της σειράς Jessica Jones πριν την κυκλοφορία της σειράς The Defenders. Αργότερα, ο Σαράντος επιβεβαίωσε πως έτσι είχαν τα πράγματα, δηλώνοντας πως ο δεύτερος κύκλος της σειράς θα κυκλοφορούσε μετά την κυκλοφορία της σειράς The Defenders (2017). Στις 17 Ιανουαρίου 2016, το Netflix έδωσε το πράσινο φως για έναν δεύτερο κύκλο 13 επεισοδίων. Η Ρεϊέλ Τάκερ προστέθηκε στην ομάδα ως εκτελεστική παραγωγός και σεναριογράφος, αντικαθιστώντας τη Λιζ Φρίντμαν από τον πρώτο κύκλο, η οποία αποχώρησε για να δουλέψει πάνω στο πιλοτικό επεισόδιο της σειράς Conviction για το ABC.
Σενάριο
Μέχρι τον Αύγουστο του 2016, η Ρόζενμπεργκ και οι σεναριογράφοι του δεύτερου κύκλου βρίσκονταν περίπου στη μέση της συγγραφικής διαδικασίας, με το σενάριο όλων των επεισοδίων να ολοκληρώνεται στα τέλη Οκτωβρίου. Γράφοντας κατά τη διάρκεια των προεδρικών εκλογών στη χώρα, η Ρόζενμπεργκ σημείωσε πως «απλά ήταν τόσο θυμωμένη» και πως εκείνη και η ομάδα σεναριογράφων προσπάθησαν να «αγγίξουν τον θυμό που η Χίλαρι [Κλίντον] πρέπει να ένιωθε καθημερινά» και να τον αποδώσουν μέσω των χαρακτήρων. Η Ρόζενμπεργκ εκμεταλλεύτηκε την κυκλοφορία της σειράς The Defenders, η οποία κυκλοφόρησε πριν τον δεύτερο κύκλο της σειράς Jessica Jones, για το «στήσιμο» των στοιχείων του δεύτερου κύκλου και, για να το πετύχει αυτό, συνεργάστηκε με τους εκτελεστικούς παραγωγούς και δημιουργούς της σειράς The Defenders, Νταγκ Πίτρι και Μάρκο Ραμίρεζ.
Η Ρόζενμπεργκ ήθελε να «συνεχίσει με την εξέλιξη του χαρακτήρα [της Τζέσικα Τζόουνς]» και σε αυτό τον κύκλο λέγοντας: «Είναι ένας πολύ κατεστραμμένος χαρακτήρας και αυτή η καταστροφή πηγαίνει πέρα από όσα της έκανε ο Kilgrave. Υπάρχουν πολλά πράγματα που μπορούμε να βγάλουμε από το παρελθόν της και την κατάσταση στην οποία βρίσκεται σήμερα». Η Κρίστεν Ρίτερ είπε πως ο δεύτερος κύκλος θα επεκτεινόταν από τον πρώτο και πως για τη Τζόουνς «ο πρώτος κύκλος είχε να κάνει περισσότερο με το μυαλό της και ο δεύτερος θα είχε να κάνει με την καρδιά της», προσθέτοντας πως η Τζόουνς «είναι σε ένα πολύ σκοτεινό σημείο» στο ξεκίνημα του κύκλου και πως ο κύκλος αυτός θα ήταν «περισσότερο συναισθηματικό θρίλερ». Σχετικά με το αν ο Τένναντ θα επέστρεφε για τον δεύτερο κύκλο, η Ρόζενμπεργκ είπε: «Σίγουρα, όταν έχεις τον Ντέιβιντ Τένναντ, τον θες να είναι τριγύρω για πάντα...Αλλά η σειρά λέγεται Jessica Jones και η ιστορία έχει να κάνει με τη Τζέσικα και πώς αυτό θα μπορούσε να λειτουργήσει υπέρ της;» Ωστόσο, σημειώθηκε πως θα ήταν «δύσκολο να ξεπεράσει» κάποιος τον Kilgrave, με τον επικεφαλής της Marvel Television, Τζεφ Λόουμπ, να λέει: «Ένα από τα πράγματα που κάνει σημαντικό έναν ήρωα οποιαδήποτε σειράς της Marvel, καθορίζεται συχνά από το πόσο ισχυρός είναι ο ανταγωνιστής», με τη Ρόζενμπεργκ να προσθέτει πως στόχος τους για τον νέο κακό, ή κακούς, του κύκλου δε θα ήταν να τον αντιπαραβάλουν με τον Kilgrave ή να τον βάλουν να κάνει αυτά που έκανε. Ωστόσο, καθώς ο Kilgrave εμφανίζεται στον δεύτερο κύκλο, η Ρόζενμπεργκ θεώρησε πως ήταν σημαντικό να επιστρέψει για να «είναι ξανά αυτός ο καθρέφτης» για τη Τζόουνς, καθώς είναι «τόσο σημαντικό κομμάτι της κατασκευής της και του διλήμματός της».
Η Ρόζενμπεργκ ήλπιζε επίσης στον δεύτερο κύκλο να «επεκταθεί περισσότερο και στο υπόλοιπο καστ αλλά και στον κόσμο της Τζέσικα» δίνοντας περισσότερο τηλεοπτικό χρόνο στους υποστηρικτικούς χαρακτήρες, σημειώνοντας πως στον πρώτο κύκλο «το κόλπο μίας σειράς που ονομάζεται Jessica Jones [είναι πως αν] εκείνη δεν βρίσκεται στο προσκήνιο, δεν είναι σίγουρο πως μια σκηνή στην οποία δεν συμμετέχει θα μπει και στο τελικό μοντάζ του επεισοδίου. Πρέπει να κερδίσεις τις ιστορίες των υποστηρικτικών χαρακτήρων. Πρέπει να 'τους ξεσκίσεις' για να μπορούν τελικά να κουβαλήσουν από μόνοι τους ιστορίες» σε μελλοντικούς κύκλους. Ήθελε επίσης να συνεχίσει με την εξερεύνηση της σχέσης ανάμεσα στη Τζόουνς και την Τρις Γουόκερ, δηλώνοντας: «Αυτή η σχέση αποτελεί τη βασική σχέση στον δεύτερο κύκλο. Αφορά μία γυναικεία φιλία, αφορά το πώς εξελίσσεται αυτή η σχέση — είναι αδελφές, πραγματικά — και αφορά και το πώς εξελίσσονται η μία απέναντι στην άλλη». Σχετικά με το ότι η Τζόουνς γίνεται διάσημη μετά τις ηρωικές της πράξεις στον πρώτο κύκλο, η Ρίτερ είπε: «Κρατάει τον κύκλο των φίλων της μικρό επειδή δεν θέλει πολλούς ανθρώπους στη ζωή της, έτσι δεν υπάρχουν οδηγίες στο πώς να αντιμετωπίσει αυτό το νέο θέμα με τη δημοσιότητα και έχοντας όλα τα μάτια στραμμένα πάνω της». Μιλώντας για τα κοινωνικά θέματα, μετά την κάλυψη θεμάτων όπως αυτά «της ελεύθερης επιλογής, των διαφυλετικών σχέσεων, της ενδοοικογενειακής βίας [και] της συναίνεσης» καθώς επίσης και την εξερεύνηση του «φεμινισμού και το να είσαι γυναίκα στη σημερινή κοινωνία», η Ρόζενμπεργκ είπε: «Δεν είμαι πολύ σίγουρη ακόμα για το ποια είναι τα κοινωνικά θέματα που ερχόμαστε αντιμέτωποι [στον δεύτερο κύκλο]. Προσπαθούμε απλά να βρούμε κάποια απήχηση για [τη Τζέσικα Τζόουνς] και ένα νέο μέρος να την ωθήσουμε, να δώσουμε στην Κρίστεν κάτι καινούριο να παίξει μαζί και να επεκτείνουμε πραγματικά τα όρια του χαρακτήρα».
Έχοντας βασίσει το μεγαλύτερο μέρος του πρώτου κύκλου στο κόμικ Alias, η Ρόζενμπεργκ ήθελε να συνεχίσει με αυτόν τον τρόπο και στον δεύτερο κύκλο, αλλά αναγνώρισε πως «το MCU είναι πολύ διαφορετικό από τα κόμικ όσον αφορά τη μυθολογία. Στα κόμικ υπήρχαν πράγματα που οδηγούσαν στον Εμφύλιο Πόλεμο, αλλά εδώ δεν υπάρχει αυτό το σενάριο. Η φύση όλου αυτού μας αναγκάζει να μην μπορούμε να συνεχίσουμε με παράλληλες ιστορίες [από το Alias]». Σχετικά με το ότι η Τζόουνς παλεύει με τα ίδια θέματα και στον δεύτερο κύκλο, ο Λόουμπ είπε: «Το τέλος του [πρώτου κύκλου]—και το οποίο ήταν ένα από τα πράγματα που ήταν πολύ σημαντικό όταν συζητούσαμε για αυτό—δεν ήταν 'Ω, θριάμβευσα και τώρα μπορώ να πάρω το αιωρούμενο αυτοκίνητό μου και να μπω στην ομάδα των Εκδικητών'. Αυτή δεν ήταν η ιστορία που μας ενδιέφερε να πούμε». Η Ρόζενμπεργκ το επεξεργάστηκε όλο αυτό συγκρίνοντας τη σειρά Jessica Jones με την προηγούμενη σειρά της, Dexter, λέγοντας πως έμαθε «πως μπορείς να εξελίξεις τον χαρακτήρα, αλλά δεν θες ποτέ να τον γιατρέψεις. Με τον Ντέξτερ, τη στιγμή που εκείνος αισθάνθηκε ένοχος ή αποδέχτηκε πως ήταν 'κακός', τελείωσε η σειρά. Δεν είναι πια κοινωνιοπαθής. Το αντίστοιχο για εμάς θα ήταν αν η Τζέσικα, με κάποιο τρόπο ανάρρωνε από τα ψυχικά της τραύματα και όλα όσα της προκάλεσαν οι άλλοι. Οι άνθρωποι δεν γιατρεύονται έτσι απλά». Πρόσθεσε πως όταν η Τζόουνς σκότωσε τον Kilgrave στο τέλος του πρώτου κύκλου, αυτό το γεγονός, ήταν «μία εμπειρία που της άλλαξε τη ζωή» και κάτι που θα επηρέαζε τον χαρακτήρα από εκείνη τη στιγμή κι έπειτα. Η Ρόζενμπεργκ δήλωσε επίσης πως ο δεύτερος κύκλος «θα εμβάθυνε περισσότερο σε αυτό το χάος και θα ξεφλούδιζε αυτά τα στρώματα [της ζωής της Τζόουνς], φτάνοντας στον πυρήνα της ύπαρξής της» σε αντίθεση με τον πρώτο κύκλο που επικεντρώθηκε κυρίως στο ψυχικό τραύμα που της προκάλεσε ο Kilgrave και στο πως αντιμετώπισε τον κακοποιητή της.
Κάστινγκ
Όταν η σειρά πήρε το πράσινο φως για δεύτερο κύκλο, αρκετά από τα μέλη του βασικού καστ αποκάλυψαν πως θα επέστρεφαν, συμπεριλαμβανομένων των Ρίτερ ως Τζέσικα Τζόουνς, Ρέιτσελ Τέιλορ ως Πατρίσια «Τρις» Γουόκερ και Κάρι-Αν Μος ως Τζέρι Χόγκαρθ. Ο Έκα Ντάρβιλ επανέλαβε επίσης τον ρόλο του ως Μάλκολμ Ντουκάς. Τον Μάρτιο του 2017, ο Τζ. Ρ. Ραμίρεζ προσλήφθηκε για τον ρόλο του Όσκαρ Αρότσο, κάτι το οποίο όμως αποκαλύφθηκε τον Ιούλιο μετά τον θάνατο του χαρακτήρα του στη σειρά Power. Τον Απρίλιο του 2017, η Τζάνετ ΜακΤιρ προσλήφθηκε για αδιευκρίνιστο ρόλο, ο οποίος περιγράφηκε ως ένας ρόλος που θα έχει «τεράστιο αντίκτυπο στη ζωή της Τζέσικα». Αργότερα αποκαλύφθηκε πως θα υποδυόταν την Αλίσια Τζόουνς, τη μητέρα της Τζέσικα, την οποία είχαμε δει να υποδύεται η Μύριαμ Σορ σε κάποιες αναδρομικές σκηνές του πρώτου κύκλου. Μέχρι τον Ιούλιο στο καστ προστέθηκε και η Λέα Γκίμπσον για τον ρόλο της Ινέζ Γκριν, ενώ το βασικό καστ του δεύτερου κύκλου συμπληρώνει ο Τέρι Τσεν ως Πράις Τσενγκ.
Τον Αύγουστο του 2017, επιβεβαιώθηκε πως ο Ντέιβιντ Τένναντ θα επαναλάμβανε τον ρόλο του ως Kilgrave, ο οποίος θα εμφανιζόταν μόνο ως παραίσθηση, με τον Γουίλ Τραβάλ επίσης να επιστρέφει ως Γουίλ Σίμπσον. Στο υποστηρικτικό καστ του δεύτερου κύκλου συμπεριλαμβάνονται οι Ρεμπέκα Ντε Μορνέ, η οποία επαναλαμβάνει τον ρόλο της ως Ντόροθι Γουόκερ, Κέβιν Τσέικον ως Βίντο Αρότσο και Κάλουμ Κιθ Ρένι ως Καρλ Μάλους. Επίσης, οι Έλντεν Χένσον και Ρομπ Μόργκαν επαναλαμβάνουν τους ρόλους τους ως Φόγκι Νέλσον και Τερκ Μπάρετ αντίστοιχα, από άλλες σειρές της Marvel στο Netflix.
Γυρίσματα
Τα γυρίσματα ξεκίνησαν την πρώτη εβδομάδα του Απριλίου του 2017 στη Νέα Υόρκη, και πάλι υπό τον τίτλο Violet, μετά τα γυρίσματα της σειράς The Defenders τα οποία ολοκληρώθηκαν τον Μάρτιο. Κάποια γυρίσματα έλαβαν χώρα και στο Ενυδρείο και Εκθεσιακό Κέντρο του Λονγκ Άιλαντ, ενώ ολοκληρώθηκαν στις 14 Σεπτεμβρίου 2017.
Πλησιάζοντας την έναρξη των γυρισμάτων, η Ρόζενμπεργκ ήθελε να αυξήσει τον αριθμό των γυναικών σκηνοθετών που θα εργάζονταν στη σειρά, ως μία επιπλέον ώθηση για αντιπροσώπευση του γυναικείου φύλου. Αυτός ήταν ένας στόχος με τον οποίο «η Marvel συμφωνούσε απόλυτα» και δεδομένης της ζήτησης πολλών ταλαντούχων γυναικών σκηνοθετών εκείνη την περίοδο, οι παραγωγοί της σειράς προσπάθησαν να βρουν μόνο γυναίκες σκηνοθέτες αρχικά και στη συνέχεια, αν ήταν απαραίτητο, θα προσέγγιζαν άντρες σκηνοθέτες κατά το στάδιο της προ-παραγωγής. Ένα άλλο μέλος της παραγωγής ήταν αυτό που πρότεινε ο δεύτερος κύκλος να έχει μόνο γυναίκες σκηνοθέτες, κάτι το οποίο η Ρόζενμπεργκ «δεν είχε σκεφτεί [ως] πιθανότητα πριν από εκείνη τη συζήτηση». Γρήγορα όμως το έθεσε ως στόχο της παραγωγής και τον Οκτώβριο του 2016, η Ρόζενμπεργκ επιβεβαίωσε πως και τα 13 επεισόδια του κύκλου θα τα σκηνοθετούσαν γυναίκες. Οι πίνακες του Όσκαρ που εμφανίζονται στον δεύτερο κύκλο δημιουργήθηκαν από τον Ντέιβιντ Μακ, ο οποίος είχε σχεδιάσει και εξώφυλλα για τα κόμικ Jessica Jones.
Μουσική
Ένα soundtrack άλμπουμ για τον δεύτερο κύκλο κυκλοφόρησε ψηφιακά από τη Hollywood Records και τη Marvel Music στις 16 Μαρτίου 2018, το οποίο εμπεριείχε επιλεγμένα κομμάτια από την πρωτότυπη μουσική που συνέθεσε ο Σον Κάλερι για τον κύκλο, καθώς επίσης και το πρωτότυπο τραγούδι «I Want Your Cray Cray».
Λίστα κομματιών
thumb|right|Εξώφυλλο soundtrack
Συνδέσεις με Κινηματογραφικό Σύμπαν της Marvel
Ο δεύτερος κύκλος περιέχει αρκετές αναφορές στα γεγονότα της ταινίας Captain America: Εμφύλιος Πόλεμος, καθώς επίσης και στη φυλακή Ραφτ. Στον κύκλο αναφέρεται επίσης η εταιρία Rand Corporation από την τηλεοπτική σειρά Iron Fist.
Προώθηση
Τον Δεκέμβριο του 2017, κυκλοφόρησε ένα πρώτο βίντεο για τον δεύτερο κύκλο, μαζί με την ανακοίνωση της ημέρας κυκλοφορίας των επεισοδίων. Ένα ολοκληρωμένο τρέιλερ κυκλοφόρησε στις 7 Φεβρουαρίου 2018. Πριν την κυκλοφορία των επεισοδίων, το Netflix αποκάλυψε τους τίτλους αυτών, ενώ για κάθε επεισόδιο ξεχωριστά δημιουργήθηκαν εξώφυλλα κόμικ από γυναίκες καλλιτέχνες. Οι 13 αυτές καλλιτέχνιδες ήταν (με σειρά αντίστοιχη των επεισοδίων): Στέφανι Χανς, Τζεν Μπαρτέλ, Ελίζαμπεθ Τόρκ, Κέιτ Νιέμζικ, Κόλιν Ντόραν, Ερίκα Χέντερσον, Ώντρι Μοξ, Τζόις Τσιν, Τζένι Φρίσον, Έιμι Ρίντερ, Εμανουέλα Λουπατσίνο, Τζουν Μπρίγκμαν και Άννι Γου. Η επίσημη πρεμιέρα του δεύτερου κύκλου έγινε στις 7 Μαρτίου 2018 στο θέατρο AMC στην πλατεία Λόους Λίνκολν στη Νέα Υόρκη.
Κυκλοφορία
Όλα τα επεισόδια του δεύτερου κύκλου της σειράς κυκλοφόρησαν στις 8 Μαρτίου 2018, ημερομηνία που επιλέχθηκε για να συμπίπτει με την Παγκόσμια ημέρα της γυναίκας, στην πλατφόρμα του Netflix σε ανάλυση Ultra HD 4K και σε μορφή υψηλής δυναμικής εμβέλειας (HDR). Ο δεύτερος κύκλος, μαζί και με τους υπόλοιπους κύκλους της σειράς και τις άλλες σειρές της Marvel στο Netflix, σταμάτησε να είναι διαθέσιμος στην πλατφόρμα του Netflix από την 1η Μαρτίου 2022, εξαιτίας της λήξης της άδειας που έχει το Netflix για τις συγκεκριμένες σειρές, και την επιστροφή των δικαιωμάτων τους στην Disney. Ο Καναδάς είναι μία από τις πρώτες επικράτειες όπου και οι τρεις κύκλοι της σειράς, καθώς και οι άλλες σειρές της Marvel που είχαν διανεμηθεί από το Netflix, θα είναι διαθέσιμοι για τους τηλεθεατές στην ενότητα Star της πλατφόρμας Disney+ από τις 16 Μαρτίου 2022.
Κριτικές
Η σελίδα συλλογής κριτικών Rotten Tomatoes δίνει στον δεύτερο κύκλο ποσοστό αποδοχής 82% με μέσο όρο 7/10, βασισμένα σε 89 κριτικές. Στο τμήμα ομοφωνίας της σελίδας αναφέρεται: «Ενώ ο δεύτερος κύκλος έχει πιο αργό ρυθμό και λιγότερη εστίαση σε σχέση με τον πρώτο, οι δελεαστικοί νέοι χαρακτήρες αναδεικνύουν πληρέστερα τον πιο χαρισματικό Defender». Η σελίδα συλλογής κριτικών Metacritic, δίνει στον δεύτερο κύκλο 70/100 βασισμένο σε 19 κριτικές, με την ένδειξη «γενικά θετικές κριτικές».
Στην κριτική της για τα πρώτα πέντε επεισόδια του κύκλου, η Άλισον Κιν από την ιστοσελίδα Collider βαθμολόγησε τον κύκλο με 4/5. Θεώρησε πως «ο κύκλος ξεκινά πολύ δυνατά μιας και μυούμαστε απευθείας στο κεντρικό μυστήριο: την αλήθεια πίσω από την IGH», και γίνεται «όλο και καλύτερος όσο προχωράει». Ωστόσο, όπως και στις άλλες σειρές της Marvel στο Netflix, και ο κύκλος αυτός πάσχει στο θέμα του ρυθμού, περιέχοντας «στο ελάχιστο ή καθόλου μουσική επένδυση, σκηνές που τραβάνε πάρα πολύ και το μοντάζ δε βοηθάει, καθώς νιώθεις πως ό,τι συμβαίνει στη σειρά συμβαίνει σε πραγματικό χρόνο. Δεν είναι τόσο κακό όσο σε άλλες σειρές της Marvel στο Netflix όσον αφορά το συγκεκριμένο θέμα — ούτε καν πλησιάζει — αλλά εξακολουθεί να αποτελεί πρόβλημα το οποίο είναι απίστευτο το ότι δεν έχει αντιμετωπιστεί ακόμα με μείωση του αριθμού των επεισοδίων (ή μικρότερης διάρκειας επεισόδια)». Η Κιν θεώρησε επίσης πως με το να μην έχεις πίσω τον Ντέιβιντ Τένναντ ως Kilgrave, έλειπε από τον κύκλο «μία κινητήρια δύναμη» αλλά, ήταν ευγνώμων για την το ότι η σειρά αγνόησε τα γεγονότα που έλαβαν χώρα στη σειρά The Defenders και επικεντρώθηκε στην Τζόουνς και στις σχέσεις της. Βαθμολογώντας τον κύκλο με «B», η Λιζ Σάνον Μίλερ από την ιστοσελίδα IndieWire είπε πως διατηρήθηκε «το νουάρ ύφος χωρίς ωστόσο χρησιμοποιηθεί σε υπερβολικό καλλιτεχνικό βαθμό και η καθαρή αυτή προσέγγιση λειτουργεί, όπως λειτουργεί πάντα και η προσγειωμένη και πιστευτή ερμηνεία της Ρίτερ». Απόλαυσε επίσης την ιστορία της Χόγκαρθ λέγοντας πως ήταν «μία από τις πιο συναρπαστικές νέες ιστορίες», παρά το ότι στα πρώτα πέντε επεισόδια δεν συνδεόταν με το γενικό αφήγημα του κύκλου. Για τη Μίλερ, η Τζάνετ ΜακΤιρ ήταν «το πιο δυναμικό στοιχείο αυτών των πρώτων επεισοδίων. Ενώ έχει τις δυνατότητες, δεν είναι αρκετή για να μας κάνει να κολλήσουμε, για να μην αναφέρω την έλλειψη του συναισθηματικού δεσίματος που είχαμε με τον Kilgrave στον πρώτο κύκλο». Θεώρησε επίσης πως η πλοκή στερούταν σκηνοθεσίας και συμφώνησε με την Κιν στο θέμα του ρυθμού.
Η Τζο Μπέρι από την ιστοσελίδα Digital Spy ανέφερε στην κριτική της: «Ενώ από το ξεκίνημα του δεύτερου κύκλου λείπει η εστίαση που είχε ο πρώτος και λείπει πραγματικά κι ένας απειλητικός κακός για να τα βάλει μαζί του η Τζέσικα, οι νέες προσθήκες και οι διευρυμένες ιστορίες δεν αποσπούν από την ισχυρή ερμηνεία της Ρίτερ... Αφήνοντας τον αργό ρυθμό στην άκρη, αυτή είναι μία απολαυστική σκοτεινή επιστροφή για την Τζέσικα Τζόουνς, χάρη στο δυνατό σενάριο, την επιδέξια σκηνοθεσία και τη συναρπαστική ερμηνεία της Ρίτερ». Σε μία πιο μικτή κριτική, ο Ντέιβιντ Μπέτανκουρτ από την εφημερίδα The Washington Post σημείωσε πως ο κύκλος «στερείται αυτό το κάτι που θα σε κλονίσει». Ενώ η Ρίτερ «εξακολουθεί να προσφέρει τον καλύτερό της εαυτό... είναι η απουσία του Kilgrave που αρχικά φαίνεται να είναι αυτό που λείπει από τον δεύτερο κύκλο». Επαίνεσε το υποστηρικτικό καστ, θεωρώντας πως ο Ντάρβιλ «ξεχωρίζει με την ερμηνεία του» ως Μάλκολμ και η σύνδεση που έχει ο χαρακτήρας με τη μεγαλύτερη ιστορία «αποτελεί έκπληξη και απολαμβάνεις να την παρακολουθείς».
Αντίθετα, η Σουζάνα Πόλο από την ιστοσελίδα Polygon ήταν απογοητευμένη και ένιωσε να βαριέται από τα πρώτα επεισόδια, σημειώνοντας επίσης την έλλειψη ενός συναρπαστικού ανταγωνιστή στον δεύτερο κύκλο. Είπε: «Δεν βλέπω τον δεύτερο κύκλο της σειράς Jessica Jones να κερδίζει κανέναν που ήταν χλιαρός μαζί της στον πρώτο. Αν και είμαι μεγάλη θαυμάστρια, ακόμα κι εγώ την άφησα μετά τα πέντε πρώτα επεισόδια αναρωτώμενη τι ακριβώς συνέβη στη σειρά που με καθήλωσε τόσο πολύ το 2015».
Εξωτερικοί σύνδεσμοι
Κατηγορία:Κύκλοι του Jessica Jones
Νεφέλωμα της Τρόπιδος
thumb|240px|Το νεφέλωμα της Τρόπιδος από το [[Πολύ Μεγάλο Τηλεσκόπιο του ESO.|εναλλ.=]] Το Νεφέλωμα της Τρόπιδος (επίσης NGC 3372, Νεφέλωμα του ήτα Τρόπιδος) είναι μεγάλο λαμπρό νεφέλωμα στον αστερισμό Τρόπις, περίπου 6.500-10.000 έτη φωτός μακριά από τη Γη. Είναι ένα από τα μεγαλύτερα νεφελώματα στον Γαλαξία μας, περίπου τέσσερις φορές μεγαλύτερο από το Νεφέλωμα του Ωρίωνα, αλλά δεν είναι τόσο γνωστό εξαιτίας της θέσης του στο νότιο ουρανό. Το νεφέλωμα χωρίζεται από μια σκοτεινή λωρίδα σχήματος V στα δύο, ενώ ένα τμήμα του νεφελώματος είναι γνωστό ως το νεφέλωμα κλειδαρότρυπα. Το ανακάλυψε ο Νικολά Λουί ντε Λακάιγ τις 25 Ιανουαρίου 1752.
Το νεφέλωμα είναι τόπος γέννησης μερικών από των μεγαλύτερων άστρων στον Γαλαξία, όπως το WR 25, το οποίο είναι 6,6 εκατομμύρια φορές λαμπρότερο από τον Ήλιο, και το ήτα Τρόπιδος, το οποίο με μάζα 120 φορές μεγαλύτερη από τη Ήλιο είναι ένα από τα βαρύτερα γνωστά άστρα. Μέσα στα όρια του νεφελώματος υπάρχουν αρκετά ανοικτά σμήνη, όλα μέλη της ομάδας ΟΒ Τρόπις ΟΒ1. Ανάμεσα σε αυτά τα ανοικτά σμήνη είναι τα Trumpler 14 και Trumpler 16 τα νεότερα σμήνη, καθώς και τα Trumpler 15, Collinder (Cr) 228, Cr 232, NGC 3324 και NGC 3293.
Εξωτερικοί σύνδεσμοι
Κατηγορία:Νεφελώματα 3372 092 Κατηγορία:Τρόπις (αστερισμός)